Yr Arglwydd yn wastadol yw
Mae  Yr Arglwydd yn wastadol yw  yn emyn gan Edmwnd Prys (1544 - 1623)

Yr Arglwydd yn wastadol yw 
Fy modd i fyw, a'm ffiol; 
A thydi, Iôr, sy 'n rhoi i'm ran 
A chyfran yn ddigonol. 

Trwy Dduw y syrthiodd imi ran 
O fewn y fan hyfrydaf; 
Digwyddodd i mi, er fy maeth, 
Yr etifeddiaeth lanaf. 

Fy Ner bob awr rhois ger fy mron; 
O'r achos hon ni lithraf ; 
Cans mae ef ar fy neheu law, 
Yma a thraw ni syfiaf. 

Dangosi lwybr i'm i fyw'n iawn, 
Dy fron yw'r llawn llawenydd; 
Can's yn dy nerth, nid yn y llwch, 
Digrifwch sy'n dragywydd. 

Edmwnd Prys
Emynau